Ke ne ka simolola go rekota dipina. Lekgetlho la ntlha e ne e le fa ke ne ke gatisa mmino wa kgangtswelelopele nngwe, ke dirisa mmino o ke o tlhamileng. Moragonyana ke ne ka gatisa kwa lefelong le le tumileng la go gatisa mmino kwa Lontone. Ke ne ka tshameka mo difiliming le mo dikgangtswelelopeleng tse di oketsegileng. Go ne ga simololwa ga kwalwa ditlhogo dingwe tse di buang ka nna mo ditsebeng tse di kafa ntle tsa makwalodikgang mo karolong e e buang ka boitlosobodutu, mme seo se ne se raya gore ke ne ke setse ke atlegile thata. Mme go ne go sa ntse go na le sengwe se se tlhaelang. Ke ne ka bona kafa badiragatsi ba neng ba itseela kwa godimo ka teng le kafa ba neng ba na le moya wa kgaisano ka teng mme go ne go tletse boitshwaro jo bo sa siamang le boitimokanyi mo gare ga bone. Ke ne ke sa tlhole ke tshepa batho.